CELEX: 21994D0602(01)
Language: bg
Date: 1994-05-17 00:00:00
Title: Решение на Съвета на ЕИП № 1/94 от 17 май 1994 година за приемане на процедурен правилник на Съвета на ЕИП

11/ 09
            
            
               BG
            
            
               Официален вестник на Европейския съюз
            
            
               263
            
         21994D0602(01)
   
               L 138/39
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕШЕНИЕ НА СЪВЕТА НА ЕИП
   
   № 1/94
   от 17 май 1994 година
   за приемане на процедурен правилник на Съвета на ЕИП
   СЪВЕТЪТ НА ЕИП,
   КАТО ВЗЕ ПРЕДВИД Споразумението за Европейското икономическо пространство, адаптирано с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 89, параграф 3 от него,
   РЕШИ:
   Член 1
   1.   Съветът на ЕИП се свиква от неговия председател два пъти годишно, както е предвидено в член 91, параграф 2 от Споразумението.
   2.   Съветът на ЕИП се свиква също така от председателя, по негова инициатива или по искане на един от неговите членове, всеки път когато обстоятелствата го налагат, включително и когато някой от неговите членове желае да повдигне въпрос, свързан с възникнала трудност, както е предвидено в член 89, параграф 2 от Споразумението.
   3.   Когато един от членовете на Съвета на ЕИП е отправил към него искане за свикване на заседание, председателят, след консултиране с другите членове на Съвета, определя датата на заседанието. В изключително спешни случаи Съветът се свиква незабавно.
   Член 2
   1.   Председателят подготвя предварителен дневен ред за всяко заседание. Поканата за заседанието и предварителният дневен ред се изпращат на членовете на Съвета на ЕИП най-късно 20 дена преди началото на заседанието.
   2.   Предварителният дневен ред съдържа въпросите, по отношение на които председателят е получил, най-малко 25 дена преди датата на заседанието, искане от член на Съвета на ЕИП за включване в дневния ред, заедно с всички документи по въпроса.
   3.   Само въпроси, по отношение на които документите са били изпратени до членовете на Съвета на ЕИП най-късно до датата, на която е изпратен предварителният дневен ред, могат да бъдат включени в този дневен ред.
   4.   Сроковете, определени в предишните параграфи, не се прилагат по отношение на заседания, свикани в съответствие с член 1, параграф 3, последното изречение.
   5.   Дневният ред се приема от Съвета на ЕИП в началото на всяко заседание. Въпрос, който не фигурира в предварителния дневен ред, може да бъде включен в дневния ред, ако Общността и нейните държави-членки, от една страна, и страните от ЕАСТ, от друга страна, се съгласят с това. Въпроси, повдигнати в съответствие с член 89, параграф 2 от Споразумението, се включват в дневния ред.
   Член 3
   1.   Член на Съвета на ЕИП, който е възпрепятстван да присъства на заседание, може да бъде представляван. В такъв случай той информира председателя и посочва лицето, упълномощено да го представлява. Представителят упражнява всички права на акредитирания член.
   2.   Членовете на Съвета на ЕИП могат да бъдат придружавани от длъжностни лица, които да ги подпомагат. Броят на тези длъжностни лица може да бъде определен от Съвета.
   3.   Съставът на всяка делегация се съобщава на председателя преди началото на всяко заседание.
   4.   Надзорният орган на ЕАСТ обикновено се поканва да вземе участие в заседанията на Съвета на ЕИП като наблюдател.
   5.   Европейската инвестиционна банка има право да присъства на заседанията на Съвета на ЕИП като наблюдател, когато въпросите, посочени в член 6 от протокол 38 към Споразумението, са включени в дневния ред.
   6.   По искане на един от своите членове, Съветът на ЕИП може да се съгласи да допусне и други лица да присъстват на негово заседание като наблюдатели.
   7.   Заседанията на Съвета на ЕИП не са публични, освен ако има решение за противното.
   Член 4
   Решенията на Съвета на ЕИП се приемат с взаимно съгласие между Общността, от една страна, и страните от ЕАСТ, които се произнасят с един глас, от друга страна.
   Член 5
   По спешни въпроси или ако така се реши в други случаи, решения могат да бъдат вземани, в съответствие с член 4, чрез писмена процедура, ако всички договарящи страни изразят съгласие за това.
   Член 6
   1.   Проект на протокол от всяко заседание се подготвя незабавно.
   Протоколът по правило посочва по всеки въпрос от дневния ред:
   
               —
            
            
               документите, изпратени на Съвета на ЕИП,
            
         
               —
            
            
               изказванията, чието вписване в протокола е било поискано от член на Съвета,
            
         
               —
            
            
               взетите решения, изявленията, по които е постигнато съгласие, и достигнатите заключения.
            
         Всеки член на Съвета може да поиска в протокола да бъде включена по-подробна информация, по която и да е точка от дневния ред.
   2.   Проектът за протокол се изпраща на Съвета на ЕИП за одобрение. След като бъде одобрен, протоколът се подписва от действащия по време на одобряването председател, и от двамата секретари.
   3.   Решенията, взети от Съвета на ЕИП, се прилагат към протокола.
   4.   Копие от протокола се изпраща на всеки член на Съвета на ЕИП.
   Член 7
   Решенията на Съвета на ЕИП се приемат на английски, гръцки, датски, исландски, испански, италиански, немски, нидерландски, норвежки, португалски, фински, френски и шведски език, като текстовете на всички тези езици са еднакво автентични.
   Член 8
   Текстовете на решенията, взети от Съвета на ЕИП, се подписват от действащия по времето на тяхното приемане председател и от двамата секретари.
   Член 9
   Съветът на ЕИП решава дали решенията да се публикуват.
   Член 10
   1.   Всички съобщения, предвидени в настоящия процедурен правилник, се адресират до Постоянните представителства на държавите — членки на Европейските общности и до Мисиите на държавите от ЕАСТ към Европейските общности, до Комисията на Европейските общности и до Генералния секретариат на Съвета на Европейския съюз.
   2.   Кореспонденцията за Съвета на ЕИП се адресира до неговия председател.
   Член 11
   Съветът на ЕИП може да взема решения за създаване на всякакви подкомитети или работни групи, които да го подпомагат при изпълнението на неговите задачи. Съставът, начинът на действие и задачите на такъв подкомитет или работна група се определят от Съвета във всеки конкретен случай.
   Член 12
   1.   Функциите на секретариат на Съвета на ЕИП се изпълняват от председателството.
   2.   Длъжностно лице от Общността и длъжностно лице, определено от държавите — членки на ЕАСТ, действат съвместно като секретари на Съвета на ЕИП. Те се назначават от всяка страна след съвместна консултация.
   Член 13
   Без да се нарушават други приложими разпоредби, обсъжданията в Съвета на ЕИП са предмет на професионална тайна, с изключение на случаите, когато Съветът реши друго.
   Член 14
   Настоящото решение се публикува в раздела за ЕИП и в приложението за ЕИП към Официален вестник на Европейските общности.
   
   
      Съставено в Брюксел на 17 май 1994 година.
      
         
            За Съвета на ЕИП
         
         
            Председател
         
         Th. PANGALOS